Lisa Marie

Lisa Marie Smith, nada o 5 de decembro de 1968 en Piscataway, Nova Jersey, é unha actriz e modelo estadounidense que emprega o nome Lisa Marie na súa vida profesional. Saíu co director Tim Burton durante nove anos e medio e estivo comprometida con el durante oito anos e medio. É famosa polas súas actuacións en filmes como Sleepy Hollow, Mars Attacks! ou Planet of the Apes, todas elas baixo a dirección de Tim Burton.

 Traxectoria 
Foi criada polo seu pai e os seus avós e estudou nunha escola católica. Dende os oito anos comezou a aprender ballet e piano. Ós quince anos mudouse a Nova York para estudar arte dramática, danza e música. En Nova York comezou a súa carreira como modelo para Robert Mapplethorpe e foi seleccionada polo fotógrafo Bruce Weber para a campaña do perfume Obsession de Calvin Klein. Os seus primeiros pasos no cinema foron dúas breves aparicións en Let's Get Lost, o documental sobre a vida do trompetista de jazz Chet Baker, e no filme de Woody Allen Alice.

En 1989 apareceu na canción de Malcolm McLaren, "Something's Jumpin' in Your Shirt" do seu álbum de 1989 Waltz Darling. A vida persoal e profesional de Lisa Marie cambiou cando coñeceu a Tim Burton nun club nocturno en 1991, inmediatamente despois de rematar o seu contrato como modelo para Calvin Klein. Aparentemente, Tim e Lisa conxeniaron ó descubrir que ámbolos dous tiveran unha experiencia paranormal OVNI similar en California.

Ó ano seguinte, no día de San Valentín de 1992, prometéronse e permaneceron xuntos até o 2001. Durante este período de case dez anos, ela apareceu en practicamente tódolos filmes do director. Pola súa banda, e segundo afirmacións de coñecidos como Henry Selick, Lisa salvou a vida de Tim, xa que este tiña a intención de seguir o camiño do seu amigo Anton Furst, quen se suicidara pouco tempo antes. En 2000, Lisa Marie traballou na serie da canle Sci-Fi titulada Exposure.

Moitas dos seus primeiros filmes tentaban salientar o voluptuoso físico de Lisa, pero traballos posteriores permitíronlle demostrar as súas capacidades interpretativas.

Lisa Marie apareceu en gran número de revistas e converteuse nunha celebridade de Hollywood. O seu divorcio de Tim Burton non foi excesivamente amigable até o extremo de que ela lle reclamara 5,4 millóns de dólares como parte dun acordo económico que el lle prometera.

 Filmografía 
 Ano  Título  Papel 1988  Let's Get Lost   1990  Alice   1994  Ed Wood  Vampiresa 1996  Mars Attacks!  Moza marciana  1997  Breast Men  Vanessa 1998  Frogs for Snakes  Myrna L'Hatsky 1999  Tail Lights Fade  KittySleepy Hollow  Lady CraneIf... Dog... Rabbit...  Judy 2000  Chasing the Dragon  Claire OberonThe Beat Nicks  SophieStainboy   2001  Planet of the Apes  Nova 2003  Starring  (un pequeno filme por Jeremy Scott) 2008  Secret World of Superfans  Ela mesma

Categoría:Actores de Nova Jersey
Categoría:Actores de cinema dos Estados Unidos de América
Categoría:Modelos femininas dos Estados Unidos de América
Categoría:Nados en 1968
Categoría:Nados no condado de Middlesex, Nova Jersey